ai4bharat/Pralekha huggingface dataset:
ఆర్థిక మంత్రిత్వ శాఖ
జీఎస్టీ పరిహార కొరతను తీర్చడానికి బ్యాక్ టు బ్యాక్ లోన్గా రాష్ట్రాలకు 9 వ వాయిదాగా రూ .6,000 కోట్ల విడుదల
మొత్తం రాష్ట్రాలు మరియు యుటిలకు ఇప్పటివరకు మొత్తం రూ .54,000 కోట్లు విడుదల చేశారు
ఇది రాష్ట్రాలకు మంజూరు చేసిన రూ .1,06,830 లక్షల కోట్ల అదనపు రుణ అనుమతికి ఇంకా అదనం
జీఎస్టీ పరిహార కొరతను తీర్చడానికి 9 వ వారపు విడత రూ .6,000 కోట్లను ఆర్థిక మంత్రిత్వ శాఖ విడుదల చేసింది. వీటిలో 23 రాష్ట్రాలకు రూ. 5,516.60 కోట్లు విడుదల చేశారు. రూ .483.40 కోట్లు శాసనసభ  తో ఉన్న 3 కేంద్రపాలిత ప్రాంతాలకు  విడుదల అయ్యాయి జీఎస్టీ కౌన్సిల్ సభ్యులు. మిగిలిన 5 రాష్ట్రాలు, అరుణాచల్ ప్రదేశ్, మణిపూర్, మిజోరం, నాగాలాండ్ మరియు సిక్కింలకు జీఎస్టీ అమలు కారణంగా ఆదాయంలో అంతరం లేదు.
జీఎస్టీ అమలు కారణంగా తలెత్తే ఆదాయంలో రూ .1.10 లక్షల కోట్ల కొరతను తీర్చడానికి కేంద్ర ప్రభుత్వం 2020 అక్టోబర్లో ప్రత్యేక రుణాలు తీసుకునే విండోను ఏర్పాటు చేసింది. రాష్ట్రాలు మరియు యుటిల తరపున కేంద్ర ప్రభుత్వం ఈ విండో ద్వారా రుణ సేకరణ చేస్తున్నారు. రుణాలు 9 రౌండ్లలో జరిగాయి. ఇప్పటివరకు తీసుకున్న మొత్తాన్ని 2020 అక్టోబర్ 23, 2020, 2 నవంబర్, 2020, 9 నవంబర్, 2020, 23 నవంబర్, 2020, 1 డిసెంబర్, 2020, 7 డిసెంబర్, 2020, 14 డిసెంబర్, 2020, 21 డిసెంబర్, 2020, 28 వ డిసెంబర్, 2020 న రాష్ట్రాలకు విడుదల చేశారు.
ఈ వారం విడుదల చేసిన మొత్తం రాష్ట్రాలకు అందించిన అటువంటి నిధులు ఇవి 9 వ విడత. ఈ మొత్తాన్ని 5.1508% వడ్డీ రేటుతో ఈ వారం రుణంగా తీసుకున్నారు. ఇప్పటివరకు, ప్రభుత్వం 4.7488% వడ్డీ రేటుతో ప్రత్యేక రుణాలు తీసుకునే విండో ద్వారా కేంద్ర ప్రభుత్వం రూ .54,000 కోట్లు అప్పుగా తీసుకుంది.
జీఎస్టీ అమలు కారణంగా ఆదాయ కొరతను తీర్చడానికి ప్రత్యేక రుణాలు తీసుకునే విండో ద్వారా నిధులను అందించడంతో పాటు, ఎంపికను ఎంచుకునే రాష్ట్రాలకు స్థూల రాష్ట్రాల దేశీయ ఉత్పత్తి  లో 0.50% కు సమానమైన అదనపు రుణాలు తీసుకోవడానికి కేంద్ర ప్రభుత్వం ఆప్షన్-1 రాష్ట్రాలకు అనుమతి ఇచ్చింది. ఆప్షన్ -1 కోసం అన్ని రాష్ట్రాలకు వారి ప్రాధాన్యత ఇవ్వబడింది. ఈ నిబంధన ప్రకారం 28 రాష్ట్రాలకు మొత్తం రూ .1,06,830 కోట్లు  రుణం తీసుకోవడానికి అనుమతి ఇవ్వబడింది. 28 రాష్ట్రాలకు అదనపు రుణాలు తీసుకునే అనుమతి మరియు ప్రత్యేక విండో ద్వారా సేకరించిన నిధుల మొత్తం మరియు ఇప్పటివరకు రాష్ట్రాలు మరియు కేంద్రపాలిత ప్రాంతాలకు విడుదల చేయబడింది. అనుమతించబడిన జిఎస్డిపిలో 0.50 శాతం అదనపు రుణాలు తీసుకోవడం మరియు ప్రత్యేక విండో ద్వారా సేకరించిన నిధులు 28.12.2020 వరకు రాష్ట్రాలు / యుటిలకు చేరాయి
సాంస్కృతిక మంత్రిత్వ శాఖ
“జరోఖా - భారతీయ హస్తకళలు/ చేనేత, కళ మరియు సంస్కృతి సంగ్రహం”పై జాతీయ కార్యక్రమాలు నిర్వహించనున్న సాంస్కృతిక మంత్రిత్వ శాఖ మరియు జౌళి మంత్రిత్వ శాఖ
కళ, సంస్కృతి, చేనేత రంగాల అభివృద్ధికి మహిళలు చేసిన కృషి అనే అంశంపై ఈ రోజు తొలి కార్యక్రమాన్ని భోపాల్ లో నిర్వహించనున్న మంత్రిత్వ శాఖలు
ఆజాదీ కా అమృత్ మహోత్సవ్లో భాగంగా సాంస్కృతిక మంత్రిత్వ శాఖ మరియు జౌళి మంత్రిత్వ శాఖలు “ భారతీయ హస్తకళలు/ చేనేత, కళ మరియు సంస్కృతి సమగ్ర రూపం - జరోఖా ” సంయుక్తంగా నిర్వహిస్తున్నాయి. 13 రాష్ట్రాలు/ కేంద్రపాలిత ప్రాంతాలలోని 16 ప్రాంతాల్లో ఈ కార్యక్రమం జాతీయ కార్యక్రమాన్ని నిర్వహిస్తారు.
సాంప్రదాయ భారతీయ హస్తకళలు, చేనేత వస్త్రాలు మరియు కళ , సంస్కృతి ప్రతిబింబించే విధంగా జరోఖాను ఒక వేడుకగా జరుగుతుంది. అంతర్జాతీయ మహిళా దినోత్సవం సందర్భంగా 8 మార్చి 2022 నుంచి మధ్యప్రదేశ్లోని భోపాల్లో మొదటి కార్యక్రమం జరుగుతుంది. మధ్యప్రదేశ్లోని గోండు రాజ్యానికి చెందిన ధైర్యవంతురాలు మరియు నిర్భయమైన రాణి కమలపతి పేరిట ఏర్పాటైన రాణి కమలపాటి రైల్వే స్టేషన్లో కార్యక్రమాన్ని నిర్వహిస్తారు.
స్త్రీత్వం మరియు కళ, సంస్కృతి, చేనేత రంగాల అభివృద్ధికి మహిళలు చేసిన కృషి అనే అంశంపై ఈ రోజు తొలి కార్యక్రమం జరుగుతుంది. అన్ని ప్రదర్శన శాలలను మహిళలు ఏర్పాటు చేయడం ఈ ప్రదర్శనలో ప్రత్యేక ఆకర్షణగా ఉంటుంది. వివిధ రంగాలలో మహిళలకు ఆదర్శంగా నిలిచిన మహిళామణులు ప్రదర్శన ప్రారంభ కార్యక్రమంలో పాల్గొంటారు. పద్మశ్రీ అవార్డు గ్రహీత ఆకాం డైరెక్టర్శ్రీమతి దుర్గాబాయి వ్యామ్, ఐఏఎస్ అధికారిణి శ్రీమతి ప్రియాంక చంద్ర,ఐపీఎస్ అధికారులు శ్రీమతి అనుభ శ్రీవాస్తవ,శ్రీమతి కిరణ్లత కెర్కెట్టా, ప్రొఫెసర్ శ్రీమతి జయ ఫూకాన్ కార్యక్రమంలో పాల్గొంటారు.
మహిళా సాధికారతకు ఈ మహిళలు నిలువెత్తు ఉదాహరణ. వారు ఈ కార్యక్రమంలో పాల్గొనడం వల్ల ఇతర మహిళలు ముందుకు వచ్చి వివిధ రంగాల్లో తమ ప్రతిభను కనబర్చేందుకు స్ఫూర్తి అందిస్తారు.
· జరీఖా లో జరిగే వేడుకల్లో దేశవ్యాప్తంగా హస్తకళలు మరియు చేనేత ఉత్పత్తుల ప్రదర్శన ఉంటుంది.
· భారతీయ చేనేత మరియు హస్తకళలు ప్రోత్సహించడంలో మరియు పునరుజ్జీవింప చేయడంలో గణనీయ సహకారాన్ని అందించిన మహిళా కళాకారులు, చేనేత కార్మికులు మరియు కళాకారులను ఈ కార్యక్రమంలో సత్కరిస్తారు.
· స్థానిక కళలు, సంస్కృతి మరియు పండుగలు దృష్టి సారించే సాహిత్య అంశాలను నిర్వహించడంతో పాటు ప్రతి వేదిక వద్ద స్థానిక భారతీయ వంటకాలతో ఫుడ్ స్టాల్స్ను ఏర్పాటు చేస్తారు.
· జరోఖాలో సాంస్కృతిక కార్యక్రమాలు మరో ఆకర్షణగా నిలుస్తాయి. ఈ కార్యక్రమాలు 8 రోజుల పాటు కొనసాగుతాయి. స్థానిక బృందాలు మరియు కళాకారుల జానపద నృత్యం మరియు గాన ప్రదర్శనలు ఉంటాయి.
· మణిపూర్ మరియు నాగాలాండ్ సంస్కృతి మరియు కళలు ప్రతిబింబించే విధంగా ఏక్ భారత్ శ్రేష్ఠ భారత్ పేరిట వేదిక వద్ద ప్రత్యేక ప్రదర్శన ఉంటుంది.
75 సంవత్సరాల ప్రగతిశీల భారతదేశం మరియు దాని ప్రజలు, సంస్కృతి మరియు విజయాల అద్భుతమైన చరిత్ర గుర్తు చేసుకుని, నివాళులు అర్పించే లక్ష్యంతో భారత ప్రభుత్వం ఆజాదీ కా అమృత్ మహోత్సవ్ వేడుకలను నిర్వహిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ టీకాలపై అపోహలూ, వాస్తవాలూ
కొవాక్సిన్ టీకా మందు మీద కొన్ని అవాస్తవాలు సోషల్ మీడియాలో ప్రచారమవుతున్నాయి. కొవాక్సిన్ టీకాలో ఆవుదూడ సీరమ్ కలిసి ఉంటున్నదనే ప్రచారం నడుస్తోంది.
ఈ పోస్టులతో వాస్తవాలు వక్రీకరించి తప్పుదారి పట్టిస్తున్నారు.
వీరో కణాల తయారీకి, ఎదుగుదలకు మాత్రమే దూడ సీరమ్ వాడతారు. ప్రపంచవ్యాప్తంగా వీరో కణాల ఎదుగుదలకు అనేకరకాల పశువులు, తదితర జంతువుల సీరమ్ వాడటం ప్రామాణిక విధానమే. దశాబ్దాల తరబడి పోలియో, రాబిస్, ఇన్ ప్లూయెంజా టీకాల తయారీలో ఈ టెక్నిక్ వాడటం పరిపాటి.
ఈ వీరో కణాలు ఎదిగిన తరువాత వాటిని నీళ్లతోనూ, రసాయనాలతోనూ అనేకమార్లు కడుగుతారు. ఆ విధంగా అప్పుడే పుట్టిఅన్ దూడల సీరమ్ తొలగి పోతుంది. దాన్నే సాంకేతికంగా బఫర్ అంటారు. ఆ తరువాత ఈ వీరో కణాలను కరోనా వైరస్ తో ఇన్ఫెక్షన్ కు గురి చేస్తారు. అ విధంగా వైరల్ పెరుగుదల జరుగుతుంది.
వైరల్ ఎదుగుదల క్రమంలో వీరో కణాలు పూర్తిగా నాశనమవుతాయి. ఆ తరువాత ఈ ఎదిగిన వైరస్ ను కూడా చంపుతారు.అంటే, వాటిని అచేతనం చేసి, శుద్ధి చేశారు. ఈ విధంగా మృత వైరస్ ను అంతిమ టీకా తయారుచేయటానికి వాడతారు. అందువలన అంతిమ టీకాలో దూడ సీరం ఉండే ప్రసక్తే లేదు.
అందువలన అంతిమంగా తయారయ్యే కొవాక్సిన్ లో అప్పుడే పుట్టిన దూడ సీరమ్ ఉండదు.
హోం మంత్రిత్వ శాఖ
ఇంజినీర్ల దినోత్సవం సందర్భంగా టెక్నోక్రాట్లకు  శుభాకాంక్షలు తెలిపిన కేంద్ర హోం మంత్రి, సహకార మంత్రి శ్రీ అమిత్ షా
వాసికెక్కిన ఇంజినీరు శ్రీ ఎం విశ్వేశ్వరయ్య జయంతి సందర్భంగా ఆయనకు నివాళులర్పించిన హోం మంత్రి
ఆర్ధిక వ్యవస్థకు సంబంధించిన ప్రతి రంగానికీ దోహదం చేయడం ద్వారా దేశ నిర్మాణంలో ఇంజినీర్లు కీలక పాత్ర పోషించారు
ఇటీవలి కాలంలో సాంకేతిక విప్లవాన్ని మలచడంలో వారి పాత్ర ప్రపంచ వేదికపై భారత్ ప్రతిష్ఠను ఎంతో పెంచింది
విశ్వేశ్వరయ్యాజీ విస్త్రత స్థాయిలో నిర్మాణాలను రూపకల్పన చేసి, మలచడం ద్వారా తన మేధోపరమైన ఇంజినీరింగ్ నైపుణ్యాలతో మన నాగరికతను బలోపేతం చేశారు
ఆయన చేసిన అభివృద్ధి నూతన తరాల మనసులోని కలలకు ప్రేరణగా ఉంటుంది
ఇంజినీర్ల దినోత్సవం సందర్భంగా కేంద్ర హోం మంత్రి, సహకార మంత్రి శ్రీ అమిత్ షా టెక్నోక్రాట్లకు  శుభాకాంక్షలు తెలిపారు. అలాగే గొప్ప ఇంజినీరుగా చరిత్రకెక్కిన శ్రీ ఎం విశ్వేశ్వరయ్య జయంతి సందర్భంగా ఆయనకు నివాళులర్పించారు. సర్ ఎం విశ్వేశ్వరయ్య జయంతిని ఇంజినీర్ల దినోత్సవంగా జరుపుకుంటారు.
ఎక్స్లో తన సందేశాన్ని పోస్ట్ చేసిన శ్రీ అమిత్ షా, ఆర్ధిక వ్యవస్థకు సంబంధించిన ప్రతి రంగానికీ దోహదం చేయడం ద్వారా దేశ నిర్మాణంలో ఇంజినీర్లు కీలక పాత్ర పోషించారని అభిప్రాయపడ్డారు. ఇటీవలి కాలంలో సాంకేతిక విప్లవాన్ని మలచడంలో వారి పాత్ర ప్రపంచ వేదికపై భారత్ ప్రతిష్ఠను ఎంతో పెంచిందని అన్నారు. దేశ స్వప్నాలను నెరవేర్చేందుకు మరింతగా దోహదం చేసేలా ఈ దినోత్సవం వారికి స్ఫూర్తి నివ్వాలని ఆయన కోరుకున్నారు.
ఎక్స్లో చేసిన మరో పోస్టులో, విశ్వేశ్వరయ్యాజీ విస్త్రత స్థాయిలో నిర్మాణాలను రూపకల్పన చేసి, మలచడం ద్వారా తన మేధోపరమైన ఇంజినీరింగ్ నైపుణ్యాలతో మన నాగరికతను బలోపేతం చేశారని కేంద్ర హోంమంత్రి, సహకార మంత్రి అన్నారు. ఆయన చేసిన అభివృద్ధి నూతన తరాల మనసులోని కలలకు ప్రేరణగా ఉంటుంది, అన్నారు.
కార్మిక, ఉపాధికల్పన మంత్రిత్వ శాఖ
ఈ ఏడాది మొదటి త్రైమాసికంలో 8 లక్షలకు పైగా చేరిన పిఎఫ్ చందారులు
ఉద్యోగ భవిష్య నిధి సంస్థ  తాజాగా ఈ నెల 20న ప్రచురించిన సభ్యుల సమాచారం ప్రకారం ఈ ఆర్థిక సంవత్సరం మొదటి త్రైమాసికంలో 8.47 లక్షల చందాదారులు పెరిగారు. నిజానికి కోవిడ్ సంక్షోభం కారణంగా కొత్తగా ఉద్యోగాలలో చేరేవారి సంఖ్య ఏప్రిల్, మే నెలల్లో బాగా తగ్గిపోయింది. లాక్ డౌన్ ఉన్నప్పటికీ, ఏప్రిల్ లో 0.20 లక్షలమంది, మే నెలలో 1.72 లక్షల మంది కొత్త చందాదారులు ఈ సామాజిక భద్రతా పథకంలో చేరారు. అయితే, జూన్ లో మాత్రం బాగా కోలుకోవటం కనిపించింది. 6.55 లక్షలమంది సభ్యులు చేరటాన్ని బట్టి చూస్తే అంతకు ముందు కంటే 280% అధికంగా నమోదు చేసుకుంటూ వేగంగా కోలుకోవటాన్ని రుజువు చేసింది. ఈ సమాచారం ఆ నెల చందాలు పూర్తిగా చెల్లించినవారి సంఖ్య ఆధారంగా రూపొందించినది.
చందాదారుల సంఖ్య పెరగటానికి ప్రధాన కారణం కొత్త చందాదారులు చేరటమే. పైగా బైటికి వెళ్ళినవారి సంఖ్య బాగా తక్కువగా ఉండటం కూడా మరో కారణం. కొత్త సభ్యుల చేరిక మేనెలలో 3.03 లక్షలుండగా అది 64 % పెరిగి జూన్ నెలలో4.98 లక్షలు అయింది. భవిష్యనిధి చందాదారుల జాబితా నుంచి తొలగినవారు మే నెలలో 4.45 లక్షలుండగా అది 33% తగ్గి జూన్ లో 2.96 కు చేరింది.
బైటికి వెళ్ళిపోయినవారు, మళ్ళీ తిరిగి చేరినవారి సంఖ్య చూస్తే ఆ చందాదారులు ఉద్యోగాలి మారటం వలన ఒక యజమాని ఖాతా నుంచి ఇంకో యజమాని ఖాతాకు మారటం వల్ల జరిగిందేనని అర్థమవుతోంది. ఇది కూడా మే నెల కంటే జూన్ లో సుమారు 44% అధికం. చాలామంది సభ్యులు ఖాతాలు మార్చి సభ్యత్వాన్ని నిలుపుకున్నారే తప్ప సెటిల్మెంట్ కోసం మొగ్గు చూపలేదు.
లింగభేదం ఆధారంగా విశ్లేషించినప్పుడు కొత్తగా వచ్చిన చందాదారులలో మహీలల సంఖ్య మెరుగుపడింది. ఏప్రిల్ లో 37085 మంది ఉందగా, జూన్ నాటికి అది 106059 కు చేరింది. అయితే, మొత్తంగా చూసినప్పుడు కార్మికుల సంఖ్యలో పెద్దగా తేడాలేదు.
విభాగాల వారీగా చూసినప్పుడు నిపుణుల సేవలు అనే విభాగం కింద 2018-19 లో 46% ఉండగా 2019-20 లో అది 45% అయింది. 2020-21 మొదటి త్రైమాసికంలో 52.7% కావటం చూసినప్పుడు చాలా పరిశ్రమలు ఇంకా కోలుకోలేదని అర్థమవుతోంది. అయితే నిపుణుల సేవల విభాగం మాత్రం మంచి పురోగతి చూపిస్తోంది. జూన్ లో నిపుణుల సేవల విభాగంలో చేరినవారు 3.45 లక్షలమంది ఉండగా నిరుడు ఇదే సమయంలో ఉన్న వారి సగటు సంఖ్య 3 లక్షలమంది. ఈ విభాగంలో ప్రధానంగా మాన్ పవర్ సర్వీసులు, ప్రైవేట్ సెక్యూరిటీ ఏజెన్సీలు, చిన్న కాంట్రాక్టర్లు ఉన్నారు.
తొలి ఇసిఆర్ చెల్లించిన కొత్త సంస్థల సంఖ్య ఏప్రిల్ లో కనిష్ఠంగా 820 ఉండగా అది మే నెలకల్లా 1802 కి పెరిగింది. జూన్ నెలకు వచ్చే సరికి ఆ సంఖ్య మరింతగా పెరుగుతూ వచ్చి 2390 సంస్థలు తమ ఇసిఆర్ నమోదు చేసుకునే స్థితి వచ్చింది. అంటే, అంతకుముందు నెలకంటే 32% పెరుగుదల నమోదైంది. భారతదేశంలో ఉద్యోగుల భవిష్యనిధి సంస్థ వ్యవస్థీకృత, పాక్షిక వ్యవస్థీకృత రంగాల కార్మికుల సామాజిక భద్రతా నిధులను నిర్వహిస్తూ ఉంటుంది. ప్రస్తుతం ఇందులో 6 కోట్లమంది సభ్యులు చురుగ్గా తమ ఖాతాలు కొనసాగిస్తున్నారు.
ఈశాన్య ప్రాంత అభివృద్ధి మంత్రిత్వ శాఖ
కోవిడ్ అనంతరం ప్రపంచ ఆర్థిక స్థితి కోలుకోవడంలో ఇండియా-ఆసియాన్ దేశాలదే కీలకపాత్ర: డాక్టర్ జితేంద్ర సింగ్
పోస్ట్ కోవిడ్లో భారతదేశం, ఆసియాన్ ప్రధాన పాత్ర పోషిస్తాయని కేంద్ర ఈశాన్య ప్రాంతాభివృద్ధి, పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్ష సహాయ మంత్రి  డాక్టర్ జితేంద్ర సింగ్ అన్నారు. ప్రపంచ ఆర్థిక పునరుద్ధరణ. మనోధైర్యం, స్థైర్యం, సంకల్పం వంటి లక్షణాలతోనే భవిష్యత్తు వారికి చెందినది అవుతుందని ఆయన అన్నారు. ఇండియా ఆసియాన్ ఉమెన్స్ బిజినెస్ ఫోరం, ఎఫ్ఎల్ఓ ముంబై చాప్టర్, ఫిక్కీ పారిశ్రామికవేత్తల సదస్సులో డాక్టర్ జితేంద్ర సింగ్ ముఖ్య ప్రసంగం చేశారు. భారతదేశం, ఆసియాన్ మధ్య వ్యాపార, సాంస్కృతిక సంబంధాలు దగ్గరగా ఉన్నందున, ఈ ప్రాంతం కరోనా అనంతర కాలంలో ఆర్థిక పునరుద్ధరణకు నాయకత్వం వహిస్తుందని ఆయన అన్నారు.
ఆగ్నేయ ఆసియా దేశాలలో పెరుగుతున్న ఆర్థిక వ్యవస్థలకు ఈశాన్య ప్రాంతం ప్రవేశ ద్వారం కనుక ఆసియాన్తో వాణిజ్య, వ్యాపార సంబంధాల ప్రోత్సాహంలో నార్త్ ఈస్టర్న్ రీజియన్కు ప్రత్యేక పాత్ర ఉందని మంత్రి అన్నారు. ద్వైపాక్షిక సహకారాన్ని కొత్త పుంతలు తొక్కించడానికి ప్రధాని శ్రీ నరేంద్ర మోడీ “లుక్ ఈస్ట్” విధానాన్ని “యాక్ట్ ఈస్ట్” గా మార్చారని ఆయన అన్నారు.
కనెక్టివిటీ గురించి డాక్టర్ జితేంద్ర సింగ్ మాట్లాడుతూ, గత ఆరు సంవత్సరాల్లో, రోడ్, రైల్, ఎయిర్ కనెక్టివిటీ పరంగా గణనీయమైన అభివృద్ధి జరిగింది, ఈ ప్రాంతం అంతటా మాత్రమే కాకుండా, సరుకు రవాణా, వ్యక్తుల రాకపోకలు సులభతరం అయింది. ప్రధానమంత్రి నరేంద్ర మోడీ నాయకత్వంలో నెరవేర్చిన ఎన్క్లేవ్ల మార్పిడి కోసం ఇండో-బంగ్లాదేశ్ ఒప్పందం- వ్యాపార సౌలభ్యం, రాకపోకల సౌలభ్యం కోసం మార్గం సుగమం చేసిందని, ఇది అంతకుముందు శ్రమతో కూడుకున్నదిగా ఉండేదని ఆయన గుర్తు చేశారు. త్రిపుర నుండి బంగ్లాదేశ్కు రైలు ప్రారంభించి కొత్త అధ్యాయానికి తెర లేపబోతున్నామని అన్నారు. వాణిజ్యం, వ్యాపారం, రవాణా చౌకైన ఎంపికగా ఈ ప్రాంతంలోని ఇతర దేశాలతో అనుసంధానించే లోతట్టు జలమార్గాలు  ప్రత్యామ్నాయ రవాణా మార్గాలను అన్వేషించడానికి భారత ప్రభుత్వం నిరంతరం దృష్టి సారించిందని ఆయన నొక్కి చెప్పారు. ఇది సరిహద్దుల్లోని వాణిజ్యాన్ని ముఖ్యంగా మన తూర్పు పొరుగువారితో సంబంధాలు మరింత పటిష్టం చేయబోతోందని డాక్టర్ జితేంద్ర సింగ్ అన్నారు.
ఈశాన్య ప్రాంతంలో మహిళా జానపద మరియు మహిళా స్వయం సహాయక బృందాలు పోషించిన సర్వవ్యాప్త అభివృద్ధి పాత్రపై మాట్లాడుతూ డాక్టర్ జితేంద్ర సింగ్, ఇది మహిళల విముక్తి, సాధికారతకు ఒక అద్భుతమైన ఉదాహరణ అని అన్నారు. మహమ్మారి కాలంలో కూడా, ఈశాన్యం నుండి మహిళలు ముందడుగు వేసి, శానిటైజర్, అందమైన మాస్కులను పెద్ద ఎత్తున తయారు చేసి పంపిణీ చేశారని తెలిపారు. మహమ్మారికి వ్యతిరేకంగా చేసిన పోరాటంలో మహిళలు రాణించారని, కరోనా మేనేజ్మెంట్ మోడల్గా ఎదగడానికి ఈశాన్య ప్రాంతానికి సహాయం చేశారని ఆయన అన్నారు.
ఈ సందర్భంగా మహిళల కోసం ఇండియా-ఆసియాన్ జాయింట్ బిజినెస్ సహకారాన్ని డాక్టర్ జితేంద్ర సింగ్ ప్రారంభించారు. సుస్థిర అభివృద్ధిపై చూపిన ప్రత్యేక శ్రద్ధకు మంత్రికి గ్రీన్ సర్టిఫికెట్ కూడా లభించింది.
ఫిలిప్పీన్స్కు చెందిన పసిటా జువాన్, ఆసియాన్ చైర్, మయన్మార్ కు చెందిన మా ఖింజా, మలేసియా కి చెందిన నాదిరా యూసఫ్, ఇండియా చైర్ వినీతా బింబెట్, ఆసియాన్ ఉమెన్స్ బిజినెస్ ఫోరం, ఇండియా ఆసియాన్ ఉమెన్స్ బిజినెస్ ఫోరం జాహ్నాబీఫూకాన్, ఎఫ్ఎల్ఓ జాతీయ అధ్యక్షులు జాయ్ష్రీదాస్వర్మమాంగ్ తదితరులు వెబ్నార్లో పాల్గొన్నారు.
<><><>
(Visitor Counter : 132
రక్షణ మంత్రిత్వ శాఖ
యాంటీ రేడియేషన్ క్షిపణిని విజయవంతంగా పరీక్షించిన డీ.ఆర్.డీ.వో
కొత్తతరం యాంటీ రేడియేషన్ క్షిపణి  ఒడిశా తీరంలోని వీలర్ ద్వీపంలో ఈ రోజు విజయవంతంగా పరీక్షించబడింది. ఈ క్షిపణిని ఎస్యూ-30
ఎంకే 1 యుద్ధ విమానం నుండి ప్రయోగించారు.
దేశంలోని మొట్టమొదటి స్వదేశీ రేడియేషన్ వ్యతిరేక క్షిపణి అయిన రుద్రంను భారత వైమానిక దళం కోసం రక్షణ పరిశోధన మరియు అభివృద్ధి సంస్థ  అభివృద్ధి చేసింది.ఎస్యూ-30 ఎంకే1 యుద్ధ విమానాలతో ప్రయోగానికి ఈ క్షిపణి అనువుగా ఉంటుంది. ప్రయోగించిన పరిస్థితుల ఆధారంగా వివిధ రకాల లక్ష్యాలను ఈ క్షిపణి ఛేదించగలదు. తుది దాడి కోసం ఈ క్షిపణి ఐఎన్ఎస్-జీపీఎస్ నావిగేషన్ వ్యవస్థను కలిగి ఉంటుంది. పిన్పాయింట్ ఖచ్చితత్వంతో రేడియేషన్ లక్ష్యాన్ని రుద్రం ఛేదించింది.
రుద్రం క్షిపణిలోని పాసివ్ హోమింగ్ హెడ్ అనే వ్యవస్థ ఫ్రిక్వెన్సీ ఆధారంగా లక్ష్యాలను గుర్తించడంతో పాటు వాటిని వర్గీకరించే విధంగా రూపకల్పన చేయబడింది.సుదూర లక్ష్యాలనుండి శత్రువుల ఎయిర్డిఫెన్స్ వ్యవస్థను సమర్ధవంతంగా తిప్పికొట్టడానికి భారత వైమానిక దళంలో ఇది శక్తివంతమైన ఆయుధంగా మారనుంది.
ఈ క్షిపణితో శత్రు రాడార్లు, ట్రాకింగ్, కమ్యూనికేషన్ వ్యవస్థలను తటస్థం చేయవచ్చు. సూదూరంగా ఉన్న లక్ష్యాలని ఛేదించడానికి ఈ వ్యవస్థను డీఆర్డీవో దేశీయంగానే అభివృద్ధి చేసింది.
బొగ్గు మంత్రిత్వ శాఖ
సెప్టెంబర్ మాసపు బొగ్గు ఉత్పత్తి 12 శాతం పెరిగి 57.93 మిలియన్ టన్నులకు చేరిక
- 100 శాతానికి మించి ఇరవై ఐదు గనులలో బొగ్గు ఉత్పత్తి
గత ఏడాది సెప్టెంబరుతో పోలిస్తే ఈ యేడాది సెప్టెంబరు మాసంలో భారతదేశం మొత్తం బొగ్గు ఉత్పత్తి 51.72 ఎంటీల నుండి 12.01 శాతం పెరిగి 57.93 మిలియన్ టన్నులకు  చేరింది. బొగ్గు మంత్రిత్వ శాఖ యొక్క తాత్కాలిక గణాంకాల మేరకు గత సెప్టెంబర్ మాసంలో సీఐఎల్, ఎస్సీసీఎల్ మరియు క్యాప్టివ్ మైన్స్/ఇతరాలు వరుసగా 45.67 ఎంటీ, 4.93 ఎంటీ మరియు 7.33 ఎంటీల బొగ్గును ఉత్పత్తి చేశాయి. తద్వారా ఆయా విభాగాలు వరుసగా 12.35 శాతం, 8.43 శాతం మరియు 12.37 శాతం వృద్ధిని నమోదు చేశాయి. మేటి 37 గనులలో 25 గనుల ఉత్పత్తి స్థాయి 100 శాతానికి పైగా ఉంది. మరో ఐదు గనుల ఉత్పత్తి సెప్టెంబర్లో 80 మరియు 100 శాతం మధ్య ఉంది. అదే సమయంలో, గత సంవత్సరం ఇదే కాలంతో పోలిస్తే సెప్టెంబర్ 2022లో బొగ్గు పంపిణీ 60.02 ఎంటీల నుండి 1.95 శాతం పెరిగి 61.18 మిలియన్ టన్నులకు  పెరిగింది. సెప్టెంబరు 2022లో సీఐఎల్, ఎస్సీసీఎల్ మరియు క్యాప్టివ్ గనులు/ఇతరులు వరుసగా 48.88 ఎంటీ, 4.77 ఎంటీ మరియు 7.53 ఎంటీల పంపిణీ ద్వారా 1.03, 4.13 మరియు 6.84 శాతం వృద్ధిని నమోదు చేశాయి. సెప్టెంబరు 2022లో పవర్ యుటిలిటీస్ డెస్పాచ్ గత సంవత్సరం ఇదే సమయంలో 50.16 ఎంటీతో పోలిస్తే 51.71 ఎంటీకి పెరిగింది. బొగ్గు ఆధారిత విద్యుదుత్పత్తి గత సంవత్సరంతో పోలిస్తే సెప్టెంబర్ 22లో 13.40 శాతం వృద్ధిని నమోదు చేసింది. సెప్టెంబర్ 2021లో ఉత్పత్తి చేయబడిన విద్యుత్ కంటే సెప్టెంబర్ 22లో మొత్తం విద్యుత్ ఉత్పత్తి 13.77 శాతం ఎక్కువ.
ప్రధాన మంత్రి కార్యాలయం
ఉన్నత 3డి ముద్రణ సంబంధి సాంకేతిక విజ్ఞానాన్ని ఉపయోగించడం ద్వారా ఒక యువరోగి కి కపాలం లో ఏర్పడిన దోషాన్ని సరి చేసిన ఇండియన్ ఆర్మీ సెంట్రల్ కమాండ్ వైద్యుల బృందాన్నిప్రశంసించిన ప్రధాన మంత్రి
ఒక యువ రోగి కపాలం సంబంధి దోషం తో బాధపడుతుంటే ఆ లోపాన్ని సరిచేయడానికి గాను టైటేనియమ్ క్రేనియో ప్లాస్టీ రిపేరు కోసం ఉన్నత 3డి ముద్రణ టెక్నిక్ ను ఉపయోగించిన భారతదేశ సైన్యం లోని సెంట్రల్ కమాండ్ కు చెందిన వైద్యుల బృందాన్ని ప్రధాన మంత్రి శ్రీ నరేంద్ర మోదీ ప్రశంసించారు.
పైన ప్రస్తావించిన శస్త్రచికిత్స ను గురించి భారతదేశ సైన్యం లోని సెంట్రల్ కమాండ్ చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ తాను ఒక ట్వీట్ లో -
‘‘ప్రశంసనీయం’’ అని పేర్కొన్నారు.
అంతరిక్ష విభాగం
ఇస్రో రూపొందించిన చిన్న ఉపగ్రహ వాహకనౌకలను ప్రయోగించేందుకు తమిళనాడులోని కులశేఖర పట్నంలో కొత్త స్పేస్ పోర్టును ఏర్పాటు చేసేందుకు ప్రభుత్వం ఆమోదం తెలిపినట్టు ప్రకటించిన కేంద్ర మంత్రి డాక్టర్ జితేంద్ర సింగ్
భారత అంతరిక్ష విధానం 2023, ప్రభుత్వేతర సంస్థలు ఉపగ్రహ ప్రయోగాలు చేసేందుకు స్పేస్ పోర్టును. సాంకేతిక వెసులుబాటు, రేంజ్ భద్రతకు లోబడి , వాడుకునే సదుపాయం కల్పిస్తోంది.
2023 అంతరిక్ష విధానం ప్రభుత్వ ఆమోదం పొందిందని, ప్రజలకోసంపబ్లిక్ డొమైన్లో ఉందని, కేంద్ర శాస్త్ర , సాంకేతిక వ్యవహారాల మంత్రిత్వశాఖ :ప్రధానమంత్రి కార్యాలయం, ప్రజాఫిర్యాదులు, పెన్షన్లు, అణుఇంధనం, అంతరిక్ష వ్యవహారాల శాఖ సహాయమంత్రి డాక్టర్ జితేంద్ర సింగ్ తెలిపారు. ఈ విధానం ప్రైవేటు రంగానికి ద్వారాలు తెరుస్తుందన్నారు.
ప్రభుత్వేతర సంస్థలు లు , అంతరిక్ష ఆర్థిక వ్యవస్థలో మరింతగా పాల్గొనేందుకు, వివిధస్టేక్ హోల్డర్లు అంటే ఇన్`స్పేస్, ఇస్రో, ఎన్.ఎస్.ఐ.ఎల్, డిఒఎస్ లపాత్రను స్పష్టంగా నిర్వచిచండం జరిగింది.
ఇందుకు సంబంధించి రాజ్యసభలో డాక్టర్ జితేంద్రసింగ్ ఒక ప్రశ్నకు సమాధానమిస్తూ, ప్రభుత్వం, ఇండియన్ నేషనల్ స్పేస్ ప్రమోషన్, ఆథరైజేషన్ సెంటర్ ను సింగిల్ విండో ఏజెన్సీగా ఏర్పాటు చేసిందని చెప్పారు.
అంతరిక్ష కార్యకలాపాల ప్రోత్సాహకానికి , ఆథరైజేషన్కు దీనిని ఏర్పాటు చేసినట్టు చెప్పారు. ఇన్ స్పేస్ కు 2021`22లో 10 కోట్లు, 2022`23 లో 33 కోట్లు, 2023`24 లో 95 కోట్లరూపాయల బడ్జెట్ను కేటాయించినట్టు తెలిపారు.
మరోవైపు రూ 2600 కోట్ల రూపాయల అంచనా వ్యయంతో ప్రభుత్వం లేసర్ ఇంటర్ఫెరోమీటర్, గ్రావిటేషనల్ వేవ్ అబ్సర్వేటరీ `ఇండియా  ప్రాజెక్టును ప్రభుత్వం ఆమోదించినట్టు డాక్టర్జితేంద్ర సింగ్ తెలిపారు.దీనికి డిపార్టమెంట్ ఆఫ్ అటామిక్ ఎనర్జీ లీడ్ ఏజెన్సీగా ఉంటుంది.బీప ఈ ప్రాజెక్టు పూర్తి అయిన తర్వాత, లిగో ఇండియా ఒక జాతీయ సంస్థగా రూపుదిద్దుకుంటుంది. ఇది గ్రావిటేషన్ తరంగాలు వాటి పరిశోధన సంబంధింత అంశాలను చేపడుతుంది.
చంద్రయాన్ `3 గురించి ప్రస్తావిస్తూ డాక్టర్ జితేంద్రసింగ్, స్పేస్ క్రాఫ్ట్ను విజయవంతంగా 2023 జూలై 12న ఎల్.వి.ఎం 3 ద్వారా సతీష్ ధావన్ అంతరిక్ష ప్రయోగ కేంద్రం, షార్ సెంటర్నుంచి మధ్యాహం 2.35 గంటలకు ప్రయోగించినట్టు తెలిపారు. ఇది ట్రాన్సులార్ ఆర్బిట్లో ఉందని, 2023ఆగస్టు 5న లూనార్ఆర్బిట్లోచేర్చే ప్రక్రియను నిర్దేశించినట్టు తెలిపారు.
ఆర్థిక మంత్రిత్వ శాఖ
రెవెన్యూ లోటు గ్రాంట్ 14 రాష్ట్రాలకు రూ. 7,183.42 కోట్లు విడుదల
ప్రస్తుత ఆర్థిక సంవత్సరంలో ఇప్పటివరకు రాష్ట్రాలకు విడుదల చేసిన
మొత్తం రెవెన్యూ లోటు గ్రాంట్ రూ. 35,917.08 కోట్లు
రాష్ట్రాలు మొత్తం రెవెన్యూ లోటు గ్రాంట్ 2022-23లో రూ.86,201 కోట్లు
డిపార్ట్మెంట్ ఆఫ్ ఎక్స్పెండిచర్, ఆర్థిక మంత్రిత్వ శాఖ బుధవారం 5వ నెలవారీ వాయిదా పోస్ట్ డివల్యూషన్ రెవెన్యూ డెఫిసిట్  గ్రాంట్ రూ. 14 రాష్ట్రాలకు 7,183.42 కోట్లు విడుదల చేసింది. 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది. పదిహేనవ ఆర్థిక సంఘం మొత్తం డెవల్యూషన్ అనంతర రెవెన్యూ లోటు గ్రాంట్ 2022-23 ఆర్థిక సంవత్సరానికి 14 రాష్ట్రాలకు రూ.86,201 కోట్లు సిఫార్సు చేసింది. సిఫార్సు చేసిన గ్రాంట్ను 12 సమానమైన నెలవారీ వాయిదాలలో సిఫార్సు చేసిన రాష్ట్రాలకు వ్యయ శాఖ విడుదల చేస్తుంది. ఆగస్ట్, 2022 నెలలో 5వ విడత విడుదల చేయడంతో, 2022-23లో రాష్ట్రాలకు విడుదల చేసిన రెవెన్యూ లోటు గ్రాంట్ల మొత్తం రూ. 35,917.08 కోట్లు అయింది.
విభజన తర్వాత రెవెన్యూ లోటు గ్రాంట్లు రాజ్యాంగంలోని ఆర్టికల్ 275 ప్రకారం రాష్ట్రాలకు అందిస్తారు. విభజన తర్వాత రాష్ట్రాల రెవెన్యూ ఖాతాల్లోని అంతరాన్ని తీర్చడానికి వరుసగా వచ్చిన ఫైనాన్స్ కమిషన్ల సిఫార్సుల మేరకు గ్రాంట్లు రాష్ట్రాలకు విడుదల అవుతాయి.
2020-21 నుండి 2025-26 వరకు రాష్ట్రాలు ఈ గ్రాంట్ని స్వీకరించడానికి అర్హత, గ్రాంట్ పరిమాణాన్ని పదిహేనవ ఆర్థిక సంఘం అంచనా వేసిన తర్వాత రాష్ట్ర ఆదాయ, వ్యయాల మదింపు మధ్య అంతరం ఆధారంగా నిర్ణయించింది.
2022-23లో పదిహేనవ ఆర్థిక సంఘం ద్వారా డివల్యూషన్ అనంతర రెవెన్యూ లోటు గ్రాంట్ను సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్, పశ్చిమ బెంగాల్.
2022-23కి సిఫార్సు చేసిన పోస్ట్ డెవల్యూషన్ రెవెన్యూ లోటు గ్రాంట్, 5వ విడతగా రాష్ట్రాలకు విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా డెవల్యూషన్ అనంతర రెవెన్యూ లోటు గ్రాంట్  విడుదల అయిన వివరాలు:

|
|
క్రమ సంఖ్య
|
|
రాష్ట్రం
|
|
2022-23కి 15వ ఆర్థిక సంఘం సిఫార్సుచేసిన పిడిఆర్డిజి
|
|
2022. ఆగష్టు నెలకు విడుదల చేసిన 5వ వాయిదా
|
|
Total PDRDG released to States during 2022-23 లో మొత్తం రాష్ట్రాలకు విడుదల చేసిన పిడిఆర్డిజి
|
|
1
|
|
ఆంధ్ర ప్రదేశ్
|
|
10,549
|
|
879.08
|
|
4395.42
|
|
2
|
|
అస్సాం
|
|
4,890
|
|
407.50
|
|
2037.50
|
|
3
|
|
హిమాచల్ ప్రదేశ్
|
|
9,377
|
|
781.42
|
|
3907.08
|
|
4
|
|
కేరళ
|
|
13,174
|
|
1097.83
|
|
5489.17
|
|
5
|
|
మణిపూర్
|
|
2,310
|
|
192.50
|
|
962.50
|
|
6
|
|
మేఘాలయ
|
|
1,033
|
|
86.08
|
|
430.42
|
|
7
|
|
మిజోరాం
|
|
1,615
|
|
134.58
|
|
672.92
|
|
8
|
|
నాగాలాండ్
|
|
4,530
|
|
377.50
|
|
1887.50
|
|
9
|
|
పంజాబ్
|
|
8,274
|
|
689.50
|
|
3447.50
|
|
10
|
|
రాజస్థాన్
|
|
4,862
|
|
405.17
|
|
2025.83
|
|
11
|
|
సిక్కిం
|
|
440
|
|
36.67
|
|
183.33
|
|
12
|
|
త్రిపుర
|
|
4,423
|
|
368.58
|
|
1842.92
|
|
13
|
|
ఉత్తరాఖండ్
|
|
7,137
|
|
594.75
|
|
2973.75
|
|
14
|
|
పశ్చిమ బెంగాల్
|
|
13,587
|
|
1132.25
|
|
5661.25
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా ఇప్పటివరకు 37.60 కోట్ల వాక్సిన్ డోస్లు వేయడం జరిగింది.
గత 24 గంటలలో ఇండియాలో 41.506 కొత్త కోవిడ్ కేసులు నమోదయ్యాయి.
ఇండియాలో క్రియాశీల కేస్లోడ్ ప్రస్తుతం 4,54,118
క్రియాశీల కేసులు మొత్తం కేసులలో 1.47 శాతంగా ఉన్నాయి.
దేశవ్యాప్తంగా ఇప్పటివరకు మొత్తం కోలుకున్న వారి శాతం 2,99,75,064
గత 24 గంటలలో కోలుకున్న వారి సంఖ్య 41,526
రికవరీ రేటు 97.20 శాతానికి పెరిగింది.
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.32 శాతం
రోజువారి పాజిటివిటి రేటు 2.25 శాతం. వరుసగా 20 రోజులుగా ఇది 3 శాతం కంటే తక్కువగా ఉంటున్నది.
దేశంలో కోవిడ్ పరీక్షలను గణనీయంగా పెంచడం జరిగింది. ఇప్పటి వరకు 43.08 కోట్ల పరీక్షలు నిర్వహించడం జరిగింది.
యువజన వ్యవహారాలు, క్రీడల మంత్రిత్వ శాఖ
మొదటి ఖేలో ఇండియా మహిళల జూడో టోర్నమెంట్ స్పోర్ట్స్ అథారిటీ ఆఫ్ ఇండియా గౌహతి సెంటర్లో 27 ఆగస్టు 2022 నుండి ప్రారంభమవుతుంది
మొదటి ఖేలో ఇండియా మహిళల జూడో టోర్నమెంట్ ఆగస్టు 27 నుండి భారతదేశంలోని నాలుగు జోన్లలో జరుగుతుంది. ఈ జూడో టోర్నమెంట్లు మహిళల కోసం క్రీడా కార్యక్రమాలకు మద్దతుగా యువజన వ్యవహారాలు, క్రీడల మంత్రిత్వ శాఖ చేపట్టిన ప్రధాన కార్యక్రమాలలో ఒకటి.
ఈ ఓపెన్ కాంపిటీషన్ అనేది జాతీయ రౌండ్కు ముందు నాలుగు జోన్లలో జరిగే డివిజనల్ స్థాయి ర్యాంకింగ్ పోటీ. నాలుగు వయో సమూహాలలో పోటీదారుల కేటగిరీలు క్రింది విధంగా ఉన్నాయి:
సబ్-జూనియర్  ,
క్యాడెట్  ,
జూనియర్ 
మరియు సీనియర్ .
యువజన వ్యవహారాలు, క్రీడల మంత్రిత్వ శాఖలోని క్రీడా విభాగం ఈ టోర్నమెంట్ నిర్వహణ కోసం మొత్తం రూ. 1.74 కోట్లు కేటాయించింది , ఇందులో రూ. 48.86 లక్షల ప్రైజ్ మనీ కూడా ఉంది.
బర్మింగ్హామ్లో జరిగిన కామన్వెల్త్ గేమ్స్ 2022లో రజత పతకాన్ని గెలుచుకున్న సుశీలా దేవి మాట్లాడుతూ, “ జూడో కోసం ఇలాంటి టోర్నమెంట్ను నిర్వహించి, దేశంలో క్రీడను ముందుకు తీసుకెళ్లేందుకు చర్యలు తీసుకున్నందుకు జూడో ఫెడరేషన్ ఆఫ్ ఇండియా మరియు స్పోర్ట్స్ అథారిటీ ఆఫ్ ఇండియా కు ధన్యవాదాలు. . ఇది భారతదేశంలో జూడో క్రీడా అభివృద్ధి కి దోహదపడుతుంది.
మొత్తం నాలుగు విభాగాల్లో పోటీ తర్వాత , టోర్నమెంట్ యొక్క జాతీయ రౌండ్ అక్టోబర్ 20-23 వరకు న్యూఢిల్లీలోని కె.డి జాదవ్ ఇండోర్ స్టేడియంలో జరుగుతుంది.
4 జోన్ల పోటీ షెడ్యూల్ వివరాలు:
తేదీలు: ఆగస్ట్ 27-31 | సెప్టెంబర్ 1-5 | సెప్టెంబర్ 5-9 | సెప్టెంబర్ 11-15
జోన్: ఈస్ట్ జోన్ | సౌత్ జోన్ | నార్త్ జోన్ | వెస్ట్ జోన్
వేదిక: SAI సెంటర్ గౌహతి, అస్సాం | VKN మీనన్ స్టేడియం, త్రిసూర్, కేరళ | పెస్టిల్ వుడ్ స్కూల్, డెహ్రాడూన్, ఉత్తరాఖండ్ |సర్దార్ పటేల్ స్పోర్ట్స్ కాంప్లెక్స్, గుజరాత్
(